**Az előterjesztést megtárgyalta:**

- Gazdasági és Jogi Bizottság

**E L Ő T E R J E S Z T É S**

**Szombathely Megyei Jogú Város Közgyűlése**

**2023. február 23-i ülésére**

**J E G Y Z Ő I T Á J É K O Z T A T Ó**

**a Polgármesteri Hivatal törvényességi és**

**hatósági munkájáról, a Hivatal tevékenységéről**

Szombathely Megyei Jogú Város Önkormányzata Szervezeti és Működési Szabályzata 22. § (4) bekezdés b) pontja értelmében a jegyző a Közgyűlésen tájékoztatást ad a hatósági munkáról, a törvényesség helyzetéről, és azokról a kihirdetett, vagy hatályba léptetett jogszabályokról, amelyek az önkormányzat, vagy a hivatal feladatkörét, hatósági hatáskörét érintik, megváltoztatják, illetve új feladatkört állapítanak meg. A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 81. § (3) bekezdés f) pontja alapján a jegyző évente beszámol a képviselő-testületnek a hivatal tevékenységéről. A testület a hatósági és törvényességi tájékoztató keretében a hivatal tevékenységéről folyamatosan értesül, ezért ezen tájékoztató az SZMSZ-ben foglaltakon túl az Mötv. előírásainak történő megfelelést is szolgálja. E kötelezettségeknek eleget téve a Polgármesteri Hivatal belső szervezeti egységeinek vezetőivel áttekintettük a hatósági munkát és a hivatal működését, amelynek eredményeiről az alábbiakban tájékoztatom a Tisztelt Közgyűlést:

2022. november 29. napján hatályba lépett az információs önrendelkezési jogról és az információszabadságról szóló 2011. évi CXII. törvény 24/B. alcíme a Központi Információs Közadat-nyilvántartásról, amelyre az Európai Bizottsággal való megegyezés érdekében került sor, és amely újabb adatszolgáltatási feladatot ró a költségvetési szervekre, így Önkormányzatunkra és a Polgármesteri Hivatalra egyaránt. Az új rendelkezés alapján a kötelezettek első alkalommal 2023. február 28. napjáig, majd ezt követően kéthavonta kötelesek részletes adatokat szolgáltatni a nettó ötmillió forintot meghaladó, általuk hazai vagy európai uniós forrásból nyújtott költségvetési támogatásokról, szerződésekről, kifizetésekről.

A **Jogi és Képviselői Osztály** vezetője az alábbi tájékoztatást adta a megjelent fontosabb jogszabályváltozásokról és az osztály munkájáról:

Az előzők Közgyűlés óta az osztály munkáját érintő új jogszabály nem került kihirdetésre.

A **Jogi Iroda** elvégezte az Önkormányzat és a Polgármesteri Hivatal által kötött valamennyi szerződés jogi kontrollját, a vonatkozó belső utasításoknak megfelelően.

A 2023. 01. 01. - 2023. 01. 31. közötti időszakban 39 db szerződés jogi kontrolljára került sor.

Az iroda nyilvántartja a hatályos önkormányzati rendeleteket, gondoskodik azok kihirdetéséről.

A 2023. január 26. napján tartott rendes Közgyűlésen megalkotott rendeletek 2023. január 31. napján kerültek kihirdetésre:

* 1/2023. (I.31.) önkormányzati rendelet az önkormányzat 2022. évi költségvetéséről szóló 2/2022. (III.1.) önkormányzati rendelet módosításáról – hatályba lépett 2023. február 1. napján;
* 2/2023. (I.31.) önkormányzati rendelet a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet módosításáról – hatályba lépett 2023. február 1. napján;
* 3/2023. (I.31.) önkormányzati rendelet a temetőkről és a temetkezés rendjéről – hatályba lépett 2023. február 1. napján.

A rendeletek a jogszabályi előírásoknak megfelelően megküldésre kerültek a Vas Megyei Kormányhivatalnak, illetve a rendeletek és az azok által módosított rendeletek feltöltésre kerültek a www.szombathely.hu honlapra és a Nemzeti Jogszabálytárba. Továbbá a lakosság értesítése a rendeletek kihirdetéséről a Városi TV útján megtörtént.

A 2023. január 26.-i rendes Közgyűlésen elfogadott határozatok, a Közgyűlés jegyzőkönyve, valamint a polgármester és a jegyző képviselő-testület által átruházott hatáskörében meghozott - hatósági döntésnek nem minősülő - döntései is megküldésre kerültek a Vas Vármegyei Kormányhivatalnak, illetve a Közgyűlésen elfogadott határozatok és a nyilvános ülés jegyzőkönyve kihirdetésre és a honlapra feltöltésre került.

A polgármester és a jegyző által átruházott hatáskörben hozott nem hatósági döntések száma:

* + polgármester 35 db,
  + jegyző 0 db.

Az iroda végezte a Közgyűlés és a bizottságok hatáskörébe tartozó döntések jogi kontrollját, valamint ellátta az Önkormányzat által alapított alapítványok, közalapítványok jogszabályoknak megfelelő működésével kapcsolatos feladatokat.

A **Képviselői Iroda** végezte a Közgyűlés és a bizottságok hatáskörébe tartozó döntések adminisztrációját.

Az Iroda elkészítette a Polgármesteri Hivatal 2023.01.01-2023.01.31. napja közötti iktatókönyvek szerinti hivatali statisztikáját:

|  |  |  |
| --- | --- | --- |
|  | Az iktatott ügyiratok megnevezése Az iktatott ügyiratok száa | |
| **Az iktatott ügyiratok megnevezése** | **Az iktatott ügyiratok száma** | |
| **Ágazat** | **Főszám** | **Alszám** |
| **A A) PÉNZÜGYEK** | **4042** | **220** |
| 1 A.1. Adóigazgatási ügyek | 4042 | 220 |
| **B B) EGÉSZSÉGÜGYI IGAZGATÁS** | **10** | **20** |
| **C C) SZOCIÁLIS IGAZGATÁS** | **803** | **1388** |
| **E E) KÖRNYEZETVÉDELMI, ÉPÍTÉSI ÜGYEK, TELEPÜLÉSRENDEZÉS, TERÜLETRENDEZÉS ÉS KOMMUNÁLIS ÜGYEK** | **274** | **442** |
| 1 E.1. Környezet- és természetvédelem | 19 | 20 |
| 2 E.2. Építésügyek, településrendezés, területrendezés | 59 | 122 |
| 4 E.4 Kommunális ügyek | 196 | 300 |
| **F F) KÖZLEKEDÉS ÉS HÍRKÖZLÉSI IGAZGATÁS** | **172** | **351** |
| **G G) VÍZÜGYI IGAZGATÁS** | **3** | **2** |
| **H H) ÖNKORMÁNYZATI, IGAZSÁGÜGYI ÉS RENDÉSZETI IGAZGATÁS** | **865** | **1564** |
| 1 H.1. Anyakönyvi és állampolgársági ügyek | 195 | 326 |
| 2 H.2. A polgárok személyi adatainak, lakcímének nyilvántartásával és a központi címregiszterrel kapcsolatos ügyek | 1 | 17 |
| 7 H.7. Igazságügyi igazgatás | 10 | 23 |
| 8 H.8. Egyéb igazgatási ügyek | 656 | 1198 |
| **I I) LAKÁSÜGYEK** | **227** | **197** |
| **J J) GYERMEKVÉDELMI ÉS GYÁMÜGYI IGAZGATÁS** | **37** | **81** |
| **K K) IPARI IGAZGATÁS** | **5** | **13** |
| **L L) KERESKEDELMI IGAZGATÁS, TURISZTIKA** | **69** | **83** |
| **M M) FÖLDMŰVELÉSÜGY, ÁLLAT- ÉS NÖVÉNYEGÉSZSÉGÜGYI IGAZGATÁS** | **38** | **92** |
| **P P) KÖZOKTATÁSI ÉS MŰVELŐDÉSÜGYI IGAZGATÁS** | **12** | **55** |
| **R R) SPORTÜGYEK** | **2** | **1** |
| **U U) ÖNKORMÁNYZATI ÉS ÁLTALÁNOS IGAZGATÁSI ÜGYEK** | **477** | **2424** |
| 1 U.1. Képviselő-testület iratai | 21 | 41 |
| 3 U.3. Szervezet, működés | 213 | 370 |
| 4 U.4. Iratkezelés, ügyvitel | 13 | 10 |
| 5 U.5. Személyzeti, bér- és munkaügyek | 35 | 1352 |
| 6 U.6. Pénz- és vagyonkezelés | 192 | 631 |
| **X X) HONVÉDELMI, POLGÁRI VÉDELMI, KATASZTRÓFAVÉDELMI IGAZGATÁS, FEGYVERES BIZTONSÁG** | **3** | **1** |
| 1 X.1. Honvédelmi igazgatás | 2 | 1 |
| 2 X.2. Polgári védelmi, katasztrófavédelmi igazgatás | 1 | 0 |
| **ÖSSZESEN:** | **7039** | **6934** |

A **Humánpolitikai Iroda** folyamatosan végezte a testület tagjai tiszteletdíjával, valamint a tisztségviselők személyi anyagával kapcsolatos adminisztrációt, a polgármester munkáltatói jogkörébe tartozó intézkedések végrehajtását, továbbá a szervezeti változásokkal összefüggő, a jegyző munkáltatói jogkörébe tartozó változások teljes adminisztrálását.

Az iroda elvégezte továbbá a személyi jövedelemadó bevallásához szükséges M30 jövedelemigazolások kiküldését a hivatali dolgozóknak, képviselőknek, bizottsági tagoknak, a kitüntetésben részesült személyeknek, a szavazatszámláló bizottsági tagoknak, számlálóbiztosoknak és a megbízási díjban részesülőknek, amely nagyságrendileg 700 db igazolás átadását, illetve kiküldését jelentette.

A **Vagyongazdálkodási és Városfejlesztési Iroda** az előző közgyűlés óta folyamatosan végezte az SZMSZ-ben meghatározott feladatait.

Az előző beszámoló készítése óta eltelt időszakban 364 db iktatott ügyirat keletkezett az irodán.

**1.** Az iroda a **vagyongazdálkodási feladatkörében** az adott évre elfogadott vagyongazdálkodási koncepció alapján gondoskodik a kijelölt vagyontárgyak pályáztatás keretében történő értékesítéséről, ennek keretében feladata a pályázati felhívás elkészítése, a pályázat megjelentetése, meghirdetése, a beérkezett pályázatok bontása, értékelése. A sikeres pályázatot követően az iroda elkészíti az adásvételi szerződéseket, gondoskodik az ingatlan-nyilvántartással kapcsolatos feladatok ellátásáról. Gondoskodik eredménytelen pályáztatás esetén a nyitva álló határidőn belül érkezett vételi ajánlatok elbírálásáról.

Az iroda a vagyonkoncepcióban nem szereplő vagyontárgyak megvételére érkező vételi szándékokat megvizsgálja, amennyiben a vagyon értékesítése lehetséges, úgy megteszi a szükséges intézkedéseket (társirodák hozzájáruló nyilatkozatának beszerzése, szakértői vélemények, értékbecslések beszerzése, árajánlatok kérése, ezt követően a vagyonrendeletben meghatározott eljárás szerint az értékesítés lebonyolítása). A pályázati eljárás során értékesített garázsokra vonatkozó adásvételi szerződések aláírásra kerültek.

Amennyiben kerékpárutak, temető stb. beruházás megvalósításához szükséges, hogy a terület önkormányzati tulajdonban legyen, az iroda gondoskodik a kisajátítási törvény szerinti ingatlanszerzés teljes körű lebonyolításáról (szakértői vélemények beszerzése, az alapján a jogosultak megkeresése vételi szándékkal, kisajátítást pótló adásvételi szerződések elkészítése, ennek hiányában a kisajátítási eljárás megindítása, a kisajátítási hatóság előtti képviselet ellátása, jogosultak kártalanításával kapcsolatos ügyintézés). A fentiekkel kapcsolatos földhivatali ügyintézés (telekalakítási kérelmek, ingatlan-nyilvántartási kérelmek elkészítése, Földhivatalba történő benyújtása) az iroda feladata.

Az önkormányzati tulajdonú vagyontárgyak bérbeadásával, bérlőkijelöléssel, bérleti jog átruházással kapcsolatos ügyek ellátása is az iroda feladati közé tartoznak.

Az iroda készíti elő az elővásárlási jog gyakorlásával kapcsolatos nyilatkozatokat az Önkormányzat részéről.

Az iroda gondoskodik a vagyonkataszteri feladatok ellátásáról, adatszolgáltatásról, a vagyonkataszter digitális és papír alapú vezetéséről.

Teljesíti a feladatkörébe tartozó közérdekű adatigényléseket, megválaszolja a sajtómegkereséseket.

Az iroda végzi az önkormányzati tulajdonú gazdasági társaságok cégfelügyeleti feladataival kapcsolatos ügyintézést (létesítő okiratok készítése, azok módosítása, ügyvezetők munkaszerződésének elkészítése, nem kizárólagos tulajdonú társaságok taggyűlésein az Önkormányzat képviselete, üzleti tervek és beszámolók feldolgozása, alapítói hatáskörbe tartozó kérdések közgyűlési, bizottsági vagy polgármesteri döntéshozatalra történő előkészítése)

Az iroda elkészíti az építési munkákhoz, székhelyhasználathoz, rendezvényekhez kapcsolódó tulajdonosi hozzájárulásokat.

Fentieken túl az iroda gondoskodik az ingó- és ingatlanvagyonnal kapcsolatos adásvételi szerződések, ingyenes használatba adási megállapodások, térítésmentes tulajdonba adások-tulajdonba vételek, vagyonkezelési szerződések elkészítéséről.

Az iroda elkészíti a hatáskörébe tartozó közgyűlési, bizottsági előterjesztéseket és polgármesteri döntéseket.

Az iroda részt vett a szeptemberi közgyűlés által elfogadott takarékossági program előkészítésében, adatgyűjtésben és feldolgozásban, valamint a program végrehajtásának ellenőrzésében.

**2.** Az iroda a **városfejlesztési feladatkörében az alábbiakról számol be:**

A 1625/2021. (IX.3.) Korm. határozat értelmében Szombathely Megyei Jogú Várost 905.000.000.- Ft összegű vissza nem térítendő támogatásilleti meg az alábbi projektek megvalósítására:

* **Belterületi útfejlesztések: a** Magyar L. utca, a Nádasdy F. utca, a Paragvári utca és a Dozmat utca esetében is a kivitelezés befejeződött, a felújítás megvalósult, a műszaki átadás megtörtént. Az elkövetkező időszakban garanciális bejárások lesznek.
* **Gyöngyös-patak hídrekonstrukció:** a kivitelező kiválasztására irányuló második közbeszerzési eljárás eredményes. A szerződés február 7. napjával aláírásra került, a munkaterület átadására február 16. napján került sor.
* **Vásárcsarnok környékének rekonstrukciója, kapcsolódó parkolók kialakítása:** a kivitelezés folyamatban van, várható befejezés 2023. első negyedév vége.
* **Víztorony és környezetének fejlesztése, II. ütem:** a kivitelezés befejeződött, a felújítás megvalósult, a műszaki átadás megtörtént.

A támogatás pénzügyi felhasználási határideje 2023. 12. 31. napja.

A **Gothard-kastély állagmegóvása** című Modern Városok Program projektben a projekt meghosszabbítására és a műszaki tartalom változtatására irányuló módosítási kérelmet benyújtottuk. A hosszabbítás engedélyezése megtörtént, a műszaki tartalommal kapcsolatban a Miniszterelnökség döntését várjuk. A műszaki ellenőr kiválasztása megtörtént, a kivitelező feltételes beszerzése folyamatban van.

**A Szent Márton Terv II.** MVP projekt lezárult, a fel nem használt kb. 200 millió Ft támogatás visszafizetésre került, a záró beszámoló 3. hiánypótlásának benyújtása megtörtént. A fel nem használt támogatás más célú felhasználására irányuló kérelem benyújtása megtörtént a Miniszterelnökség felé.

A TOP közösségi szinten irányított helyi fejlesztési **(CLLD)** program keretében valamennyi projektben folyik a megvalósítás.

A **Zarkaházi Szily-kastély fejlesztése a gyöngyöshermán-szentkirályi közösség számára** című projektben szakértői vélemény alapján elkészültek az új tervek, költségvetések, amelyek alapján a Közreműködő Szervezet felé benyújtásra került a műszaki módosításra vonatkozó kérelem.

A **TOP-7.1.1-16-H-ERFA-2020-00782** számú **„A Belvárosi közösségi tér fejlesztése”** című projekt esetében a közbeszerzési eljárás lefolytatásra került. A mérföldkő határidők hosszabbítása érdekében szerződés-módosítás történt 2022.12.16-án. A projekt többlettámogatására vonatkozó igény a Közreműködő Szervezet részére benyújtásra került.

A **Játszóterek fejlesztése** projektben, amelyet a SZOMPARK-kal konzorciumban valósít meg az Önkormányzat, a kivitelezés befejeződött.  A Záró Szakmai Beszámoló benyújtása 2023.02.28. napjáig megvalósul.

A **TOP-7.1.1-16-H-ERFA-2021-00825** számú, „**Tószer téri sportpálya közösségi célú fejlesztése”** című projektben a műszaki átadás-átvételi eljárás 2022.11.03. napján megtörtént. A záró mérföldkőhöz tartozó Szakmai Beszámoló 2023. 01.26. napján beküldésre került.

A **TOP-7.1.1-16-H-ERFA-2020-00749** számú, „**Közösségi terek sportfunkciókkal való bővítése”** című projekt műszaki átadás-átvételi eljárása 2022. november 30-án megtörtént. A projekt 3. számú Szakmai Beszámolója 2023.01.12. napján elfogadásra került. A Szedreskert projektben megvalósuló akadálymentes parkoló építése miatt a záró mérföldkő dátuma 2022. január 26. napjára módosult. A záró Szakmai Beszámoló készítése jelenleg is tart.

A **TOP-7.1.1-16-H-ERFA-2020-00750 „A 11-es Huszár úti lakótelepen lévő közpark közösségi célú fejlesztése”** című projekt műszaki átadás-átvételi eljárása 2022.11.03. napján megtörtént. A záró mérföldkőhöz tartozó Szakmai Beszámoló 2023. 01.26. napján beküldésre került.

A **TOP-7.1.1-16-H-ESZA-2020-02011** számú **DigIT-AGORA - Okos város, okos közösségek** című projekt esetében a 3. számú szakmai beszámoló 2023.01.17-én elfogadásra került a Közreműködő Szervezet részéről.

A **TOP-7.1.1-16-H-ERFA-2020-00781** számú **„A gyöngyösszőlősi klubház fejlesztése”** című projekt esetében a III. közbeszerzési eljárás ajánlattételi határideje 2023.02.15.

A **TOP-7.1.1-16-H-ERFA-2020-00780** számú „**A Szedreskert szabadtéri közösségi rendezvénytérré fejlesztése”** című projekt esetében a kivitelezésre vonatkozó vállalkozási szerződés 2023. január 20-án aláírásra került a vállalkozó részéről. 2023. február 1-én beküldésre került a 2. számú Szakmai Beszámoló a Közreműködő Szervezet részére.

A **TOP-6.2.1-19-SH1-2019-00001** azonosító számú, **„Új bölcsőde építése Szombathelyen"** elnevezésű projekt esetében a kivitelező készre-jelentése után megindult a műszaki átadás-átvételi eljárás, valamint az engedélyezési eljárások is folyamatban vannak.

A **TOP-6.1.3-15-SH1-2016-00001** azonosító számú **„Szombathelyi Vásárcsarnok felújítása”** elnevezésű projekt esetében aláírásra került a 12. számú Támogatási Szerződés-módosítás. A projekt fizikai befejezése 2023. 02. 10-én megtörtént, a záró helyszíni ellenőrzést várjuk.

A Horizont2020-as **JUSTNature** projekt megvalósítása során előkészítés alatt áll a Helyi Stakeholder Csoport felállítása, a közös tervezés munkafolyamatának kialakítása. Az első Stakeholder találkozó időpontja 2023. február 14., a munkafolyamat egyeztetés alatt. A tervező beszerzése folyamatban van. A projekt vezető partnere részére adatszolgáltatási kötelezettségünk teljesítése előkészítés alatt van. A következő, 3. projekttalálkozó helyszíne megosztva Budapest és Szombathely lesz 2023. március 6-9. között, az előkészítés megkezdődött.

A „**Gazdaság- és foglalkoztatásfejlesztési partnerség a Szombathelyi járás területén**” (Paktum) projekt megvalósítása 2022.03.31-én befejeződött. A záró kifizetési kérelem és beszámoló összeállítása és benyújtása megtörtént. A 2023. január 26-i záró helyszíni ellenőrzés mindent rendben talált. A fel nem használt támogatás visszafizetése megtörtént.

A **European City Facility** projektben a szakmailag érintett szervezetek (SZOMTÁV, SZOVA, Tankerület) bevonásával folyik a szakmai munka, kéthetenkénti találkozókkal. A szakértők 2023. január 17-én hidrogénüzemű autóbuszok használatáról és töltőhálózat tervezéséről, kialakításáról szóló konferencián vettek részt, január 31-én a SZOMTÁV-val volt egyeztetés. A beruházási koncepció megírása és a pénzügyi táblázatok összeállítása elkezdődött a szakmai munkaanyagok alapján.

A Waclaw Felczak Alapítvány **„Dwa bratanki”** felhívására benyújtott pályázatnál – aminek részeként 2022. május 6-án megvalósult a testvérvárosi megállapodás aláírása a lengyelországi Elblag várossal – a szakmai és pénzügyi beszámoló ellenőrzése folyamatban van, a hiánypótlás benyújtása megtörtént.

A 2022. november 16-án benyújtott **EnABle** rövid nevű pályázat értékelése folyamatban, a formai és szakmai ellenőrzésen a pályázat túljutott. A döntés február 28-ra várható.

Az **RRF-1.1.2-21-2021-00007** azonosító számú **„Új bölcsőde építése Szombathely Szentkirályi városrészen”** elnevezésű projekt projektmenedzsment és kötelezően előírt nyilvánosság tevékenysége folyamatos. Az építési engedély 2023.01.09-én kiadásra került. A kiviteli tervek és a részletes tervezői költségbecslés készítése folyamatban van. Ezzel párhuzamosan a közbeszerzési anyagok előkészítése megkezdődött. A Közbeszerzési Tanácsadóval és a műszaki ellenőrrel a szerződés aláírásra került.

A **TOP-6.1.4-16-SH1-2017-00001** számú, **„Képtár turisztikai célú felújítása”** projekttel kapcsolatban Támogatási Szerződés-módosítás történt a vizesblokk kivitelezésének önerő igénye miatt.

A **TOP-6.5.2-15-SH1-2016-00001** számú, **„Megújuló Szombathely – tiszta energia saját erőből”** projekttel kapcsolatban a Támogatási Szerződés 5. számú módosítása aláírásra került, a megvalósítás folyamatban.

A **TOP-6.1.5-15-SH1-2019-00002** számú **"A Ferenczy utca hiányzó szakaszának kiépítése"** című projektben többlet műszaki tartalom megvalósítása miatt módosított Támogatási Szerződés 4. számú módosítása elfogadásra került. A Károly Róbert utca útburkolatának felújítása bevonásával a műszaki tartalmon túl a véghatáridő, indikátorok, mérföldkövek, illetve a projekt költségvetése is megváltozott.

A **TOP-6.4.1-15-SH1-2019-00003** számú, **"Szombathely és Vép településeket összekötő kerékpárút megépítése"** című projekt a kivitelezési és a műszaki ellenőrzés vonatkozásában a 100%-os készültségi szintnek megfelelő.  A 8. számú záró mérföldkőig (2023.04.27-ig) el kell végezni a "Marketing és szemléletformáló tevékenységek" szerződésben foglalt feladatokat.

A **TOP-6.4.1-15-SH1-2019-00004** számú, **„Szombathely és Balogunyom településeket összekötő kerékpárút megépítése”** című projekt a kivitelezési és a műszaki ellenőrzés vonatkozásában a 100%-os készültségi szintnek megfelelő. A 8. számú záró mérföldkőig (2023. 04. 27-ig) el kell végezni a "Marketing és szemléletformáló tevékenységek szerződésben foglalt feladatokat.

A **TOP-6.4.1-15-SH1-2016-00001** számú **„Szombathely Megyei Jogú Város kerékpárosbarát fejlesztése”** című projekt 8. számú záró szakmai beszámolója 2022.11.29. napján beküldésre került. A 5. és 6. számú szakmai beszámoló 2023. 02. 02. napján került elfogadásra.

A **TOP Plusz-1.3.1-21** számú **„Fenntartható városfejlesztés Szombathelyen”** című pályázat Támogatási Szerződése 2022. 12. 09-én aláírásra került, a megvalósítás folyamatban.

Az **Egészségügyi és Közszolgálati Osztály** vezetője a **Szociális és Lakás Iroda** munkájáról az alábbi tájékoztatást adta: Az irodára **2023. január 11-től** **– 2023. február 8-ig** hatósági ügyekben beérkezett kérelmek száma az alábbiak szerint alakult:

|  |  |
| --- | --- |
| **támogatás típusa** | **száma (db)** |
| Köztemetéssel kapcsolatos ügyek | 8 |
| Adósságkezelés | 0 |
| Átmeneti támogatás | 330 |
| Krízis támogatás | 231 |
| Rendszeres gyógyszertámogatás | 34 |
| Temetési segély | 4 |
| Fűtési támogatás | 22 |
| Rendszeres gyermekvédelmi támogatás | 22 |
| Hátrányos helyzet megállapítása | 19 |
| Önkormányzati lakásban lakók lakbértámogatása | 47 |
| Nem önkormányzati lakásban lakók bérleti díj támogatása | 85 |
| Gázártámogatás | 10 |
| Villamosenergia támogatás | 10 |
| **Összesen** | **822** |

A kérelmek elbírálása mellett az ügyintézők - az önkormányzati rendeletek által előírt, illetve más hatóságok általi megkeresésre – környezettanulmányt végeznek.

A Szociális és Lakás Bizottság a 2023. januári ülésén mindösszesen 11 család részére a lakáshasználatuk meghosszabbításáról döntött, továbbá 4 család részére pedig rendkívüli szociális krízishelyzetére tekintettel önkormányzati tulajdonban lévő ingatlant jelölt ki. Az érintettek részére a bérlakások bérbeadása megtörtént.

**Közösségi Bérlakás Rendszerben nyilvántartott ingatlanok bérbeadása:**

A tulajdonos által felajánlott ingatlan állapotfelmérését követően, és a bérleti díj elfogadásáról szóló tulajdonosi nyilatkozat alapján 2023. január hónapban 1 ingatlan került a KBR rendszerében bérbeadásra.

A **Sport és Ifjúsági Iroda** vezetője az alábbi tájékoztatást adta az iroda munkájáról, tevékenységéről a 2023. január – 2023. február közötti időszakra vonatkozóan:

A sport területén végzett feladatok:

* 2023. januári bizottsági és közgyűlési határozatok végrehajtása;
* polgármesteri, alpolgármesteri, rendelkező levelek elkészítése;
* támogatási szerződések elkészítése;
* február havi közgyűlési és bizottsági előterjesztések elkészítése;
* szombathelyi székhelyű sportszervezetek aktuális ügyeinek segítése, koordinálása;
* beérkezett elszámolások ügyrend szerinti kezelése.

Az iroda szervezésében kerültek lebonyolításra különböző diáksport rendezvények, többek között:

* általános iskolások részére röplabda diákolimpia;
* általános iskolások részére torna diákolimpia;
* általános iskolások részére lány kosárlabda diákolimpia;
* középiskolások részére fiú kosárlabda diákolimpia;
* általános és középiskolások részére rövidpályás gyorskorcsolya diákolimpia;
* általános és középiskolások részére iskolák a jégen program;
* általános iskolások részére lány teremfoci;
* középiskolások részére röplabda diákolimpia;
* általános iskolások részére terematlétika.

Az iroda közreműködésével a Szombathelyi Haladás VSE sakk csapata 2023. január 29-én Szombathelyen a Polgármesteri Hivatalban fogadta bajnoki mérkőzésen a Sentimento Ajka sakk csapatát.

A Sport és Ifjúsági Iroda tájékoztatta az aktuális pályázatokról a sportszervezeteket vezetőit, feltérképezte és megvizsgálta a városban működő sportszervezetek, egyesületek jelenlegi állapotát, eredményeit, továbbá folyamatosan érkezteti és ellenőrzi a sportszervezetek által megküldött 2022. évi  támogatások elszámolásait.

Az iroda szervezésében került lebonyolításra a Játékos Sportverseny Országos Elődöntő, a Kábítószerügyi Egyeztető Fórum aktuális havi ülése, valamint napi szinten végzi el a Vasi Diák Közösségi Szolgálat tevékenységéből fakadó adminisztratív feladatokat.

Az iroda összeállította a 2023. évre tervezett Szabadidősport versenyeket, rendezvényeket és a középiskolások részére megkezdte a Városi sítábor szervezését is és folyamatos egyeztetéseket folytat a Szombathelyi Szabadidősport Szövetség elnökségével, az általuk végzett feladatok ellenőrzése és koordinálása érdekében.

Az iroda előkészítette a szombathelyi székhelyű sportszervezetek részére történő pályázati felhívást és egyeztetéseket folytatott aVasi Tekesport Alapítvánnyal a VAOSZ tekepálya jövőbeni működtetésével kapcsolatban.

Az **Egészségügyi, Kulturális és Köznevelési Iroda** sokrétű feladataiból (egészségügy, önkormányzati programok, kultúra, civil kapcsolatok, köznevelés stb.) fakadóan igen összetett tevékenységet folytat, 2023. január 12 - 2023. február hónapban az alábbi feladatokat végezte:

Önként vállalt önkormányzati feladatok és civil területén végzett feladatok:

* önkormányzati támogatási rendszeren történő regisztrációk jóváhagyása;
* pályázati elszámolások ellenőrzése;
* kapcsolattartás civil szervezetekkel;
* Szent Márton Kártya ügyintézés;
* babaköszöntő csomagok előkészítése;
* polgármesteri keret terhére támogatási szerződések elkészítése.

Egészségügy területén végzett feladatok:

* a 2023. januári Egészségügyi Szakmai Bizottsági ülés jegyzőkönyvének elkészítése;
* januári bizottsági, közgyűlési határozatok végrehajtása;
* február havi közgyűlési és bizottsági előterjesztések elkészítése;
* praxisátadással kapcsolatos ügyek intézése;
* alapítványok elszámolásának ellenőrzése;
* háziorvosi, házi gyermekorvosi és fogorvosi statisztika bekérése;
* a 2023. évi önkormányzati egészségügyi kitüntetésről szóló felhívás elkészítése és sajtóban, honlapon történő megjelentetése, valamint az erről szóló tájékoztatás megküldése az egészségügyi intézmények vezetői részére;
* az egészségügyi szolgálati jogviszonnyal kapcsolatos havi jelentés megküldése a Belügyminisztérium részére;
* a Zseboroszlán Vas megyei Koraszülöttekért Közhasznú Alapítvánnyal kötött támogatási szerződés módosításának elkészítése;
* Kollegiális Vezető Háziorvosi és fogorvosi testület együttes ülésének összehívása, feljegyzés elkészítése (a rezsiköltségek vonatkozásában).

Kultúra területén végzett feladatok:

* 2023. januári bizottsági és közgyűlési határozatok végrehajtása;
* rendelkező levelek, támogatási szerződés készítése;
* februári bizottsági, közgyűlési előterjesztések elkészítése;
* kulturális intézmények aktuális ügyeinek intézése;
* a Magyar Kultúra Napi díjátadó előkészítése.

Köznevelés területén végzett feladatok:

* januári bizottsági, közgyűlési határozatok végrehajtása;
* beszámoló készítése a Szombathely Megyei Jogú Város Polgármesteri Hivatala Integrált Kockázatkezelési Szabályzatának 2.1.3. pont (6) bekezdése alapján felügyelt folyamat kapcsán megfogalmazott intézkedés végrehajtásáról;
* belső ellenőrzési jelentés készítése;
* tájékoztató készítése a közvetett támogatásokról a Közgazdasági és Adó Osztály részére;
* pedagógusnapi kitüntetéssel kapcsolatos pályázati felhívás megjelentetése;
* vagyonellenőrzés a Dési Huber István Általános Iskolában;
* februári bizottsági, közgyűlési anyagok elkészítése.

A **Közgazdasági és Adó Osztály** vezetője az alábbi tájékoztatást adta az osztály munkájáról **2023. január 12 – 2023. február** beszámolási időszakra vonatkozóan:

A Közgazdasági és Adó Osztály beszámolási időszakra vonatkozóan a következő tevékenységeket látta el:

* Ellátta a költségvetés tervezésével, költségvetési rendelet módosításával, a költségvetés végrehajtásával kapcsolatos feladatokat, gondoskodott a gazdálkodás operatív feladatainak végrehajtásáról.
* Biztosította a hatáskörébe utalt helyi és központi adójogszabályok Szombathely területén való egységes érvényesítését, valamint a helyi adókról szóló 1990. évi C. törvény, illetve a képviselő-testület adózással kapcsolatos rendeleteinek és határozatainak végrehajtását.
* Figyelemmel kísérte az önkormányzat adóbevételeinek alakulását a vonatkozó központi jogszabályok módosulását.

Az **Adókivetési Iroda és az Adóvégrehajtási és Könyvelési Iroda** tevékenységéről az alábbi tájékoztatást adom:

A Magyar Államkincstár által előírt határidőre önkormányzati adóhatóságunk végrehajtotta az ASP.ADÓ szakrendszerben a 2022. évvégi zárás és a 2023. évi nyitás feladatait. Az elkészült zárási összesítőket, kimutatásokat, ellenőrző listákat a Kincstár Vas Vármegyei Igazgatósága részére elektronikus rendszeren keresztül továbbította. Az évnyitást követően a helyi adók 2023. évi nyitó kivetési munkafolyamatait megkezdte az iroda. A 2023. évi építményadó fizetési kötelezettségek előírásra kerültek az adózók adófolyószámláján. Szombathely Megyei Jogú Város Közgyűlésének a helyi adókról szóló 38/2011. (XII.19.) önkormányzati rendelete (továbbiakban: Ör.) szabályozza az építmények adóztatását. Az Ör. 2023. január 1. napjától hatályos módosításával a Közgyűlés az építményadó mértékének változásáról döntött. Az 1000 m2 alapterület feletti kereskedelmi egységeket és egyéb nem lakás céljára szolgáló építményeket érintő adókötelezettség változásáról kiküldésre kerültek a határozatok az érintett adóalanyok elektronikus tárhelyére.

A kisadózó vállalkozások tételes adóját (Kata) érintő adózási szabályok 2022. szeptember 1. napjától történt változása érintette azon helyi iparűzési adóalanyokat is, akik korábban a helyi iparűzési adó egyszerűsített adóalapjának megállapítását választották. A Kata hatálya alól kikerülő adóalanyok a 2022. január 1-től 2022. augusztus 31-ig terjedő időszakról a helyi iparűzési adóbevallási kötelezettségüket 2023. január 15. napjáig teljesíthették. 2023. január 15. napi határidőig kellett az építményadó adatbejelentést megküldeniük azoknak az adózóknak, akiknek az építményadót érintően 2023. évtől adókötelezettség változásuk (keletkezés, megszűnés, módosítás) keletkezett.

A 2023-ban elektronikusan beérkezett 2385 db helyi iparűzési adóbevallás, és a 2023. évtől építményadó kötelezettség változást érintő építményadó adatbejelentések feldolgozása folyamatosan tart. A 2023. I. félévi, 2023. március 16. napig esedékes helyi adó kötelezettségeket tartalmazó egyenlegértesítők kiküldése legkésőbb 2023. február végéig megtörténik.

A **Főépítészi Iroda** vezetője az alábbi tájékoztatást adta az iroda munkájáról:

Az előző Közgyűlés óta eltelt időszakban az iroda településképi véleményeivel közreműködött az építési hatóságok eljárásaiban és településképi bejelentési eljárásokat folytatott le, szakhatósági állásfoglalásokat és hatósági bizonyítványokat adott ki. Az irodát személyesen felkereső ügyfeleknek, tervezőknek szóban és írásban egyaránt nyújtottunk tájékoztatást.

Válaszleveleket készített a sajtó megkeresésére, főépítészi tájékoztatást nyújtott az ügyfelek részére.

Az  egyes egyetemes szolgáltatási árszabásokról szóló rendelet értelmében helyszíni szemléket folytatott le és hatósági bizonyítványokat állított ki a családi fogyasztói közösségek gázár-támogatásának igényléséhez. Közreműködött az északi iparterület értékesítéséhez kapcsolódó adatszolgáltatásban és a befektetői látogatás előkészítésében.

A **Hatósági Osztály** vezetője az alábbi tájékoztatást adta az osztály munkájáról, valamint az osztály munkáját érintő jogszabályi változásokról:

Az előző beszámoló óta az osztály munkáját érintően jogszabályváltozások nem kerültek kihirdetésre, illetve nem léptek hatályba.

Az **Általános Hatósági Iroda** 2023. január havi munkavégzéséről az alábbiakban adok tájékoztatást.

Az irodához tartozó *anyakönyvvezetők* munkája során 2023. január 1–31. között az alábbi új anyakönyvi események történtek:

* születés anyakönyvezése: 143,
* házasságkötés: 16,
* haláleset anyakönyvezése: 267.

Az anyakönyvvezetők végzik emellett papíralapú bejegyzések, adatváltozások rögzítését az Elektronikus Anyakönyvbe. 2023. január 1–31. között a bejegyzett események száma az alábbiak szerint alakult:

* születési események és ehhez kapcsolódó változások: 426,
* házassági bejegyzések és ehhez kapcsolódó változások: 100,
* halotti bejegyzések: 7.

Az anyakönyvvezetőknek feladata a házassági szándékbejelentéssel egyidejűleg a hivatalból kiállításra kerülő személyazonosság igazolására alkalmas hatósági igazolványok kiállításához szükséges arcképmás, aláírás, valamint ujjnyomat felvételezése, ha a házassági név eltérő lesz a születési névtől vagy a házasságkötés előtt közvetlenül viselt névtől. 2023. január hónapban 20 ügyben kellett elvégezni ezeket a feladatokat.

Az anyakönyvi igazgatásban az anyakönyvvezetők mellett 2 fő *rendezvényszervező* végzi városunkban a házasságkötések megszervezésével, megrendezésével járó feladatokat, gondoskodnak – a házasulandók igényeit figyelembe véve – az ünnepélyesség, az esztétikum megjelenítéséről.

A házasságkötések mellett a rendezvényszervezők 2023. január hónapban közreműködtek 2 polgári temetésen is.

Továbbá az alapfeladatokon túl az alábbi városi ünnepségen is közreműködtek:

* január 12-én a doni áttörés 80. évfordulójának emlékére tartott kegyeleti megemlékezésen.

A *hagyatéki eljárásokban* az iroda hagyatéki ügyintézői végzik a jegyző hagyaték leltározásával kapcsolatos feladatait, fő szabály szerint azon örökhagyók esetében, akik utolsó belföldi lakóhelye Szombathelyen volt. 2023. január 1–31. között 420 ügyben indult meg a hagyatéki leltározás, összesen 1344 irat került iktatásra ezen eljárásokban.

Az iroda végzi a *kereskedelmi tevékenységgel*, a szálláshely-szolgáltatási tevékenységgel kapcsolatos kérelmek, a kereskedelmi és kulturális célú közterület-használati kérelmek, a telep nyilvántartásba vételére irányuló kérelmek, a rendezvénytartási kérelmek, valamint a piac- és vásártartási engedélyek intézését, és az ezekhez kapcsolódó nyilvántartások vezetését. Az ügyintézők egyeztetnek az ügyfelekkel személyesen és telefonon az ügyintézés menetéről, a kérelmek beadásáról, helyes kitöltéséről, a mellékletek csatolásáról. A beérkezett kérelmeket egyeztetik az ügyfelekkel, bizonyos esetekben hiánypótlásra kerül sor.

2023. január hónapban összesen **57** kérelem érkezett:

* 26 kereskedelmi tevékenységgel kapcsolatos kérelem;
* 20 kereskedelmi és kulturális célú közterület-használati kérelem;
* 5 szálláshely szolgáltatási tevékenységgel kapcsolatos kérelem;
* 4 teleppel kapcsolatos kérelem;
* 1 rendezvénytartási kérelem;
* 1 piacüzemeltetés engedélyezésére irányuló kérelem.

Az iroda folyamatosan végzi a nyilvántartásba vett kereskedelmi tevékenységek hatósági ellenőrzését, valamint a kereskedelmi tevékenységek végzésének feltételeiről szóló 210/2009. (IX.29.) Korm. rendelet alapján vezetett nyilvántartás felülvizsgálatát. A nyilvántartás felülvizsgálata során 2023. január hónapban 28 kereskedelmi üzlet adatainak felülvizsgálatára került sor.

A kereskedelmi tevékenységgel, valamint a szálláshely-szolgáltatási tevékenységgel kapcsolatban nyilvántartásba vett adatokból folyamatos a statisztikai adatszolgáltatás a Központi Statisztikai Hivatal felé.

Az iroda látja el az *állatvédelemmel* kapcsolatos feladatokat. Az eljárásokban a bejelentések alapján lefolytatja a szükséges hatósági ellenőrzéseket és helyszíni szemléket, idézéseket hajt végre, meghallgatásokat tart, eljárásokat indít, illetve kezdeményez, megkeres más hatóságokat, állásfoglalásokat kér, tájékoztatásokat ad. 2023. január hónapban 8 új bejelentés érkezett a jegyzőhöz állatvédelmi ügyben, továbbá ebben az időszakban 8 helyszíni szemlére került sor.

Az iroda jár el a Polgári Törvénykönyvről szóló 2013. évi V. törvény 5:8. §-a alapján a jegyző hatáskörébe utalt *birtokvédelmi* eljárásokban. 2023. január hónapban a folyamatban lévő ügyek közül 4 eljárás zárult határozathozatallal.

Az iroda folytatja le a közösségi együttélés alapvető szabályainak megszegése miatt indított *közigazgatási eljárásokat* a zöldterületen történő közlekedésre, várakozásra vonatkozó eljárások kivételével. 2023. január hónapban a Közterület-felügyelet bejelentése alapján 2 esetben indult eljárás. A folyamatban levő ügyek közül 2023. január hónapban 5 közigazgatási eljárás zárult le, ebből 1 személy esetében került sor közigazgatási szankció (figyelmeztetés) alkalmazására.

Az iroda végzi a különböző *hirdetmények* – ideértve az Önkormányzat saját hirdetményei mellett más hatóságok megkereséseit, valamint a földforgalmi törvény alapján a termőföld adásvételi és haszonbérleti szerződéseket is – hirdetőtáblán történő kifüggesztését, illetve honlapon való közzétételét. 2023. január hónapban összesen 110 hirdetmény közzétételére került sor.

Az Általános Hatósági Irodához tartozó *Ügyfélszolgálat* munkájáról az alábbiakban számolok be.

Az Ügyfélszolgálathoz továbbra is érkeznek megkeresések, bejelentések e-mailen és telefonon is, illetve kérnek az ügyfelek tájékoztatást. Ezek számadatai 2023. január hónapban az alábbiak szerint alakultak:

|  |  |  |
| --- | --- | --- |
| Hónap | e-mail | telefon |
| 2023. január | 66 | 72 |

Fentieken túl az ügyfélszolgálati ügyintéző 2023. január hónapban tájékoztatást adott és közreműködött a LED-csere program kapcsán a jelentkezők nyilvántartásba vételében, összesen 204 ügyfél számára nyújtott segítséget.

A Hatósági Osztály vezetőjének közvetlen irányítása alatt végzi munkáját a ***védelmi ügyintéző***. Ellátja a védelmi és biztonsági igazgatással kapcsolatos feladatokat. Döntésre előkészíti a polgármester hatáskörébe tartozó honvédelmi, polgári védelmi ügyeket, a védelmi és biztonsági igazgatás területi vagy helyi szerve által szervezett honvédelmi képzésén, felkészítésen, illetve gyakorlaton részt vesz, szervezi az önkormányzati rendezvények biztosítását, megszervezi a Bűnmegelőzési, Közbiztonsági és Közrendvédelmi Bizottság ülését és ellátja az adminisztratív feladatokat. Figyelemmel kíséri az önkormányzat részéről a rendőrségnek és a katasztrófavédelemnek biztosított támogatás felhasználását. Kapcsolatot tart a honvédség, rendvédelmi szervek, a katasztrófavédelmi helyi szervezeteivel és a közterület-felügyelettel, Blaguss Agora Hungary Kft-vel és Volánbusz Zrt-vel.

A védelmi ügyintéző emellett ellátta a doni áttörés 80. évfordulójának emlékére tartott január 12-i városi megemlékezések zavartalan lebonyolítása érdekében folyamatos előkészítési feladatokat, egyeztetett a honvédséggel, Honvédelmi Minisztériummal.

Továbbá január hónapban a védelmi ügyintéző részt vett a honvédelmi igazgatási felkészítésen. A Honvédelmi Minisztérium Védelmi Igazgatási Főosztály az alapfelkészítéshez szükséges előadásokat az értintett területi védelmi bizottságok közreműködésével online formában készítette el.

A Hatósági Osztályhoz tartozó **Közterület-felügyelet** 2023. január 1–31. közötti időszakban végzett tevékenységéről az alábbiakban számolok be:

1. Térfigyelő ügyeleti szolgálat

A fenti időszakban a térfigyelő ügyeleti szolgálathoz összesen 163 db lakossági bejelentés érkezett. A lakossági bejelentések a Közterület-felügyelet felé 139 esetben telefonon, 19 esetben elektronikus úton, 5 esetben pedig személyesen történtek.

A Szombathelyi Rendőrkapitányság hivatalos megkeresésére 7 alkalommal került sor kamerafelvétel átadására, kiadására a hatályos jogszabályok mindenkori betartása mellett.

A térfigyelő ügyeleti szolgálat kamerán észlelt szabálysértés és szabályszegés megszüntetése érdekében 5 esetben alkalmazott hangszórón keresztül figyelmeztetést, valamint 22 esetben alkalmazott feljelentést. 91 esetben vált szükségessé egyéb intézkedés (FÉHE Nonprofit Kft. értesítése hajléktalan elszállítása ügyében, lakosság tájékoztatása, IPL rendszerben adatlekérés).

A Szombathelyi Rendőrkapitányság járőrei 8 esetben intézkedtek a térfigyelő ügyeleti szolgálat által kamerán észlelt szabálysértés és szabályszegés megszüntetésének ügyében.

A Szombathelyi Rendőrkapitányság különböző szervezeti egységei összesen 20 esetben kértek segítséget munkavégzésük elősegítése érdekében.

1. Gépkocsizó reagáló szolgálat

A reagáló szolgálat a fenti időszakban 199 esetben alkalmazott szabálysértések észlelése esetén figyelmeztetést. 5 esetben helyszíni bírságot, 16 esetben a gépjármű üzembentartójának távollétében helyszíni bírságot szabtak ki, illetve 22 esetben alkalmaztak feljelentést, és 1171 esetben foganatosítottak egyéb intézkedést. Ezekben az esetekben a FÉHE Nonprofit Kft. értesítése hajléktalan elszállítása ügyében, helyszíni ellenőrzés végrehajtása, lakosság tájékoztatása vált szükségessé.

Ezen időszakban a gépkocsizó reagáló egység – saját észlelésre, illetve a Térfigyelő Ügyeleti Szolgálat utasítására végrehajtott ellenőrzés során – a gépjármű forgalomra alkalmatlan állapota miatt 20 esetben helyezett el értesítést a gépjárműveken.

1. Közterületi járőrszolgálat

A közterület-felügyelők járőrszolgálatuk során 2023. január hónapban az alábbi intézkedéseket alkalmazták:

|  |  |  |  |  |  |
| --- | --- | --- | --- | --- | --- |
| **Intézkedések fajtája** | **Figyelmeztetés** | **Helyszíni bírság** | **Távolléti helyszíni bírság** | **Szabálysértési feljelentés** | **Közigazgatási eljárás** |
| **Közúti közlekedési szabályok megsértése** | 305 | 0 | 33 (440.000,- Ft) | 0 | 0 |
| **Közrend elleni szabálysértések** | 2 | 1 (20.000,- Ft) | 0 | 29 | 0 |

A járőrszolgálat által mobiltelefonos applikáción keresztül összesen 15 jelzés került beküldésre, amelyek további intézkedéseket igényeltek.

A frekventált helyszíneken a Közterület-felügyelet fokozott jelenléte és visszatérő ellenőrzése továbbra is biztosított.

A belváros közbiztonságának és köztisztaságának növelése és annak megóvása érdekében továbbra is állandó járőrpár hajtotta végre a közterületi ellenőrzéseket, valamint tette meg a szükséges intézkedéseket. A belváros és környékének ellenőrzése folyamatos, illetve az ellenőrzések számát szinten tartjuk.

Az elmúlt időszakban több lakossági jelzés alapján fokozott ellenőrzés és közterületi jelenlét került elrendelésre az Éhen Gyula téren és annak közvetlen környezetében, az ellenőrzések azóta is folyamatosak.

1. Mezőőri szolgálat

A mezőőri szolgálat munkatársai a külterületi részeken folyamatos ellenőrzést tartottak, amely során 1 esetben kezdeményeztünk közigazgatási hatósági eljárást a Vas Vármegyei Kormányhivatal felé.

1. Állategészségügyi és Ebrendészeti Szolgálat

Az Állategészségügyi és Ebrendészeti Szolgálat 2023. január havi tevékenységéről az alábbiakban számolok be:

|  |  |
| --- | --- |
| **2023. január 1–31.** | **db** |
| 2023. január 1. napján a telepen lévő ebek száma | 14 |
| Közterületen befogott eb | 3 |
| A telepről a gazdának átadott eb | 2 |
| Örökbeadott eb | 0 |
| Közterületen befogott, az állatkórháznak – az eb egészségügyi állapota miatt – átadott eb | 0 |
| Állatkórházban elaltatott eb (eutanázia) | 1 |
| Állatvédő szervezeteknek átadott eb | 0 |
| Lakossági bejelentésre közterületen keresett, de meg nem talált kóbor eb | 5 |
| Kutyatetem | 6 |
| Egyéb állattetem (galamb, sün, macska, patkány stb.) | 12 |
| 2023. január 31. napján a telepen lévő ebek száma | 14 |

1. Egyéb feladatok

*Forgalomra alkalmatlan gépjárművek:* A fenti időszakban összesen 39 esetben történt észlelés. 3 db gépjármű került elszállításra, amelyből 2 esetben történt meg a kiváltás a tulajdonos által.

A közterületi járőrszolgálat 9 esetben észlelt olyan gépjárművet, amely hatósági jelzéssel nem rendelkezett. Továbbá a felügyelők külföldi hatósági jelzéssel ellátott forgalomra alkalmatlan gépjárművet 1 esetben észleltek.

A Közterület-felügyelet a tulajdonjogban történt változás bejegyzésének elmulasztása miatt január hónapban 2 esetben kezdeményezte jármű ideiglenes kivonását.

A közterületről a korábbi években elszállított gépjárművek közül forgalomból való végleges kivonás az illetékes vármegyei kormányhivatal által 1 esetben történt.

*Illegális hulladék elhelyezés:* A hatáskörrel rendelkező Vas Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály felé összesen 2 esetben kezdeményeztünk közigazgatási eljárást.

*Zöld területen való várakozás miatti közigazgatási eljárás:* A fenti időszakban összesen 27 esetben indítottunk új közigazgatási hatósági eljárást az elkövetett szabályszegések miatt. Összesen 61 esetben történt határozathozatal, amelyből 41 esetben figyelmeztetés közigazgatási szankció került kiszabásra, 2 esetben összesen 20.000,- Ft összegben közigazgatási bírságot szabtunk ki, 18 határozatban pedig a jogsértés el nem követése került megállapításra.

Jelenleg 10 közigazgatási eljárás van folyamatban.

*Közösségi együttélés szabályainak megszegése miatt indított közigazgatási eljárások:* A Közterület-felügyelet az Általános Hatósági Iroda felé 1 esetben közterület-használati hatósági engedély hiánya miatt, valamint 3 esetben forgalomra alkalmatlan gépjármű közterületen történő engedély nélküli tárolása miatt indított közigazgatási hatósági eljárást.

*Büntetőeljárások megindítása:* A Közterület-felügyelet büntetőeljárást a Szombathelyi Rendőrkapitányság irányába január hónapban 1 esetben kezdeményezett a Fő téren történt „garázdaság” vétség elkövetésének alapos gyanúja miatt.

*Rendezvénybiztosítások:* 2023. január hónapban rendezvénybiztosítással kapcsolatos felkérés a Közterület-felügyelet irányába 1 esetben érkezett: 2023. január 12-én, Kraszna-Krausz Andor emléktáblának koszorúzásánál. A rendezvényen rendkívüli esemény nem történt.

A **Városüzemeltetés Osztály** vezetője az alábbi tájékoztatást adta az osztály tevékenységéről:

A **Közbeszerzési Iroda** az előző Közgyűlés óta eltelt időszakban folyamatosan közreműködik a pályázatok támogatási szerződési határidejének ütemezésében, a projektek közbeszerzési munkarészeinek ellenőrzési eljárásaiban, előkészíti a Közbeszerzési Bíráló Bizottság előterjesztéseit.

A bizottsági előterjesztéseket, a határozati javaslatok döntéshozatalra történő előkészítését, valamint a közbeszerzési eljárások bonyolítását az iroda elvégezte.

A közbeszerzéseket érintő jogszabályok közül a **13/2023. (I. 24.) Korm. rendelet** az építési beruházások körében új szerződésmódosításra ad lehetőséget. A 2022. február 24. napjáig megkötött építési beruházási tárgyú szerződés esetén a nyertes ajánlattevőként szerződő fél – a Kbt. 141. §- ában foglaltak figyelembevételével – e rendelet szerint is kezdeményezheti a szerződés módosítását, ha az érintett szerződés alapján lefolytatandó valamennyi műszaki átadás-átvételi eljárás lezárására még nem került sor. A szerződésmódosítás a rendes üzleti kockázat mértékét meghaladó költségnövekmény esetén kezdeményezhető. Rendes üzleti kockázat körébe tartozik azon költségnövekmény, amelynek mértéke nem haladja meg a szerződés teljesítése során felhasznált, a Magyarország szomszédságában zajló orosz–ukrán háború okozta áremelkedéssel érintett építőanyagok és beépítésre kerülő építőipari termékek piaci áremelkedésének azon együttes mértékét, amellyel az ajánlattevő a szerződéses összeg egésze tekintetében a szerződés megkötésekor számolhatott.

Az előző közgyűlés óta eltelt időszak folyamatban lévő közbeszerzési eljárásait és azok stádiumait az alábbi táblázat tartalmazza.

|  |  |  |
| --- | --- | --- |
|  | **Eljárás megnevezése** | **Állapot** |
| 1. | **Szedreskert szabadtéri közösségi térré fejlesztése (CLLD)** | A kivitelezői szerződés a nyertes ajánlattevővel, az Alpok Terra Kft-vel 2023. január 20. napján aláírásra került. |
| 2. | **TOP – Képtár vizesblokk felújítása IV.** | A beérkezett kivitelezői ajánlatok értékelése folyamatban van. |
| 3. | **Gyöngyös patak hídrekonstrukció II.** | A kivitelezői szerződés a nyertes ajánlattevővel, a Szkendó Kft-vel 2023. február 7. napján aláírásra került. |
| 4. | **Gyöngyösszőllősi klubház (CLLD)** | A KBB 2022. december 15-i ülésén az eljárást megindító dokumentumokat elfogadta, a kiegészítő tájékoztatáskérésekre tekintettel a módosított ajánlattételi határidő: 2023. február 15. |
| 5. | **Károly Róbert utca felújítása** | A feltételes közbeszerzési eljárás előkészítése folyamatban van. |
| 6. | **Jégpince körforgalom** | A közbeszerzési eljárás előkészítése folyamatban van, a felhívást a KBB soron következő ülése tárgyalja. |

A **Beruházási Iroda** vezetője az alábbi tájékoztatást adta az iroda munkájáról:

**Szombathely-Balogunyom településeket összekötő kerékpárút** kivitelezése befejeződött, a műszaki átadás-átvételi eljárás lezárult, az elkészült kerékpárút forgalomba helyezési engedélye rendelkezésre áll, záró auditálás előkészítés alatt.

**TOP-6.2.1-19 kódszámú „Bölcsődei férőhelyek kialakítása, bővítése”** című felhívás keretében az **„Új bölcsődei intézmény létesítése Szombathelyen”** a műszaki átadás-átvételi eljárás megkezdődött, a vonatkozó engedélyezési eljárások folyamatban vannak. Az eszközbeszerzésre vonatkozó szerződés teljesítése 2023. év március hóban aktuális.

**Szombathely, Esterházy Antal u. új bölcsőde közterületről megközelíthető parkolóinak** forgalomba helyezési engedélyezési eljárása folyamatban van.

**TOP-6.1.4-16 „Képtár turisztikai fejlesztése”** című pályázat: a látogatók részére fenntartott női-férfi vizesblokk felújítására vonatkozó közbeszerzési eljárás keretén belül az ajánlatok beérkeztek, az értékelés folyamatban van.

**TOP-6.1.5-15-SH1-2019-00002 Ferenczy I. utcai fejlesztés:** a kivitelezés folyamatos, jelenleg 90% készültségi szinten áll. A Károly Róbert utca burkolatfelújításának műszaki ellenőre beszerzése kapcsán - indikatív ajánlatok beérkezését követően - az ajánlattételi felhívás kiküldésre került. A kivitelező beszerzésére vonatkozó közbeszerzési eljárás előkészítése folyamatban van.

**TOP-7.1.1-16-H-ERFA-2020-00780** **Szedreskert szabadtéri közösségi rendezvénytérré fejlesztése című projekt:** a kivitelezéssel összefüggő vállalkozási szerződés aláírása megtörtént, a munkaterület átadásra került.

**TOP-7.1.1-16-H-ERFA-2020-00792 jelű „A Zarkaházi Szily-kastély fejlesztése a gyöngyöshermán-szentkirályi közösség számára” projektben** a kiviteli tervdokumentáció és az árazott költségvetés rendelkezésre áll. A műszaki ellenőr beszerzése megtörtént. A kivitelező beszerzésére irányuló eljárás folyamatban van.

**TOP 7.1.1.-16-H-ERFA-2020-00781 jelű „A gyöngyösszőlősi klubház fejlesztése” projektben** a kivitelező beszerzésére irányuló III. közbeszerzési eljárás folyamatban van, ajánlattételi határidő 2023. február 15.

**TOP-7.1.1-16-H-ERFA-2020-00782 jelű „Belvárosi közösségi tér fejlesztése” projektben** a kivitelezési munkák előkészítése megkezdődött.

**RRF 1.1.2-2021 azonosító számú „Bölcsődei nevelés fejlesztése”:** az építési engedély 2023. január 9-én kiadásra került, a kiviteli tervek készítése folyamatban van.

**Panda energiamenedzsment szoftver:** A megbízott vállalkozó részére a fogyasztási adatokhoz, számlákhoz való hozzáférés biztosított. A szoftver használatával kapcsolatos tájékoztatás folyamatos, a 2022. decemberi riport rendelkezésünkre áll.

**KEHOP 3.2.1-15-2019-00033** **azonosító számú *„*A hulladékgazdálkodási rendszer fejlesztése Szombathely város területén, különös tekintettel az elkülönített hulladékgyűjtési, szállítási és előkezelő rendszerre”** projekttel kapcsolatosan az NFP Kft. útján az Irányító Hatósághoz (IH) kérelmet nyújtott be az Önkormányzat a Támogatási Szerződésben (továbbiakban: TSZ) megjelölt projekt fizikai befejezésének 2023. augusztus 31. napjára történő módosítására. A kérelem elbírálásához szükséges feltétel volt a SZOMHULL NKft. mint közszolgáltató megfelelőségi véleményének MEKH által történő kiállítása, amelyet az NKft. 2022. május 27-én megkapott, így az IH előtt elhárult az akadály a TSZ módosítására.

A MEKH által a megfelelőségre vonatkozóan kiadott határozat, valamint a TSZ módosítás benyújtása óta eltelt időre tekintettel az NFP Kft. ismételten - 2022. 06. 24-én - benyújtott az Irányító Hatóság részére TSZ módosítási kérelmet, új fizikai befejezési határidőként 2024. 08. 30-i határidőt megjelölve a Projekt előkészítésére és megvalósítására vonatkozó ütemezés alapján. Az új kérelmet az Irányító Hatóság ezidáig nem bírálta el és írásban értesítést sem küldött. Figyelemmel az új ütemezés szerinti 2023.12.31-i elszámolhatósági határidőn túli projekt fizikai befejezési határidőre, a Projekt további előkészítésének és megvalósításának feltétele, hogy az Irányító Hatóság hozzájáruljon a Projekt új fizikai teljesítési határidejéhez, és továbbra is biztosítsa a Projekt végrehajtásához szükséges támogatási forrást.

2022. szeptember 26-án a Miniszterelnökség Környezeti és Energiahatékonysági Fejlesztési Programok Végrehajtásáért felelős helyettes Államtitkársága értesítette az NFP Kft-t, hogy a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014.(XI.5.) Korm.rendelet 90. § (1) bekezdés a) és b) pontjaira hivatkozva eláll az Irányító Hatóság a TSZ-től, a benyújtott határidő módosításhoz nem járul hozzá, mert a projekt keretében támogatott tevékenység megvalósítására nincs lehetőség.

A döntéshez hozzájárult az Építési és Beruházási Minisztérium azon tevékenysége, amelyben valamennyi projekt átvilágítását elvégezték és a meg nem kezdett projekteket – figyelemmel a kialakult gazdasági és politikai helyzetre – a továbbiakban nem kívánják támogatni. A projekt így nem kerül megvalósításra, az Önkormányzatnak visszafizetési kötelezettsége nincs.

A projekt végleges lezárásaként a NFP Kft-vel kötött Konzorciumi szerződés megszüntetése folyamatban van.

**Gothard kastély állagmegóvási munkái:** a csökkentett műszaki tartalmú kiviteli tervdokumentáció alapján a kivitelező feltételes beszerzése folyamatban van.

**1625/2021. (IX.3.) Korm. határozat szerinti 905 millió Ft támogatás**

* A Vásárcsarnok környezetének rekonstrukciója: a kivitelezési munkák folyamatosan zajlanak, a készültség meghaladja a 60%-ot.
* A Szent István király utcai Gyöngyös-patak hídrekonstrukció: a vállalkozási szerződés aláírásra került, a munkaterület átadására február 16. napján került sor.

**1625/2021. (IX.3.) Korm. határozat szerinti + 300 millió Ft támogatás** Zanati kerékpárút fejlesztése projekt: a kivitelezési munkák megkezdődtek.

**Villamosenergia** beszerzésre vonatkozó közbeszerzési eljárásra egy ajánlat érkezett, az ajánlati ár 261 Ft/kWh. A kereskedelmi szerződés megkötésre került.

Az **északi iparterület** 02089/3 hrsz. energiaellátásának biztosítására vonatkozóan az E.ON az 1 MWA teljesítményű vezeték kiépítését elvégezte, a műszaki átadás 2023. január 24-én megtörtént. A további 4 MWA teljesítménybővítés a Vépi úti alállomás és a 02089/3 hrsz. alatt létesített új kapcsolóállomás között, földkábelen keresztül 6000 m hosszan kerül biztosításra, amely előreláthatóan 2023. szeptemberre készül el.

A **Bartók Béla krt. – Gagarin utca – Jókai utca – Jégpince utca kereszteződésben körforgalom kialakítására** vonatkozó engedélyes tervdokumentáció elkészült, az építési engedély rendelkezésre áll. A műszaki ellenőri tevékenységre vonatkozó szerződés aláírásra került. A kivitelező beszerzésére irányuló közbeszerzési eljárás előkészítés alatt.

A **Markusovszky utca – Sugár út – Horváth Boldizsár krt. – Dr. István Lajos krt. kereszteződésben körforgalom** kialakításával összefüggésben az engedélyes tervdokumentáció elkészült, az engedélyező hatóság felé benyújtásra került, az engedélyezési eljárás megindult. A műszaki ellenőri tevékenységre vonatkozó beszerzés folyamatban van.

**Tervezések:**

* a Bakó utcai nagy játszótér tervezési feladataira vonatkozóan a tervezés folyamatban van.
* az Acél utca, Alkotás utca, Bártfa utca (Hámor és Alkotás utca közötti szakasza) Hámor utca, Ipar utca, Jegenye utca, Vas utca felújítására vonatkozó kiviteli tervek készítése folyamatban van.
* az Északi Iparterület 02089/5-7 hrsz-ú ingatlan vonatkozásában ivóvízellátó és szennyvízelvezető hálózat vízjogi létesítési engedélyezési és kiviteli tervének elkészítésére, közműtanulmány készítése és árazatlan költségvetés elkészítésére a tervezés folyamatban van.
* az Északi Iparterület 02089/5 hrsz-ú ingatlan megközelítését biztosító út és közlekedési csomópont építése (I. ütem) engedélyezési és kiviteli terv elkészítésére az engedélyezési tervdokumentáció benyújtásra került az engedélyező hatósághoz.
* a Hunyadi János utca burkolat felújítására (Szent Gellért utcai körforgalmi csomópont és a Károlyi Antal utca között), valamint a Hunyadi úti Gyöngyös patak híd felújítására vonatkozó engedélyes és kiviteli tervek elkészítésére, rehabilitációs szakmérnöki feladatok ellátására vonatkozó tervezői szerződés alapján a tervezés folyamatban van.
* a meglévő parkoló-tervek tervfelülvizsgálatára vonatkozó szerződések - az alábbi helyszínek vonatkozásában - aláírásra kerültek: Bem J. u. 27., Bem J. u. 19. – 29., Szűrcsapó u. 6. és 8. sz., Barátság u. 17., Mikes-Károlyi csomópont, Kodály Zoltán u., Bakó-Kodály-Kassák tömbbelsők, Krúdy Gyula u. 2., Rohonci u. 26-36., Rohonci u. 33-35., Pázmány Péter krt. 25., Váci Mihály Általános Iskola és a Benedek Elek utcai "E-ON" transzformátor mögött, Patak utca.
* a Szombathely III. ütem Gyöngyös-patak 2. részgyűjtőre (Szent Gellért utca – Gyöngyös-patak – Szentgotthárdi vasútvonal - Hunyadi út által határolt terület) vonatkozó Szombathely város csapadékvízelvezetésének egységes szerkezetű vízjogi üzemeltetési engedélyezési tervei elkészültek, az engedélyezési eljárás elindult.

**Elena Projekt:** Az STS-KKS vállalkozói konzorcium által elkészített energetikai felmérések alapján elkészült Szombathely város vonatkozásában a Részletes Megvalósíthatósági Tanulmány (RMT). Az RMT alapján - a Szombathelyi Önkormányzat által korábban kijelölt 17 helyszínen - háromféle beruházást lehet megvalósítani, ESCO-s finanszírozással: napelemes rendszer kiépítését (15), világítás rekonstrukciót (12), illetve hőszivattyús melegvízellátást (3). Az RMT alapján a modernizációs beruházások gyakorlati megvalósításának végrehajtását/finanszírozását végző cég (ESCO) beszerzésére a közbeszerzési eljárás előkészítése megkezdődött. A projekthelyszín kiválasztásra került: Aréna sportcsarnok régi és új szárny, az épületekkel összefüggésben az E-on meghatalmazás a szakértők részére megküldésre került. Az ESCO cég beszerzésével kapcsolatos üzemeltetési feltételek meghatározásra kerültek. Az ESCO cég beszerzésére vonatkozó közbeszerzési eljárást a Konzorciumvezető az ajánlattételi határidő előtt visszavonta, és az új eljárás előkészítését a Konzorciumvezető megkezdte.

**Víziközmű ügyek, víziközmű tulajdonnal és fejlesztéssel kapcsolatos intézkedések:** a Vasivíz Zrt. a Szombathely-Kőszeg Térségi víziközmű rendszeren képződött víziközmű használati díj terhére elszámolható beruházásait, felújítási-pótlási munkáit ütemezetten végzi, a havaria jellegű kivitelezési munkák utólagosan kerülnek be a Gördülő Fejlesztési Tervbe (GFT). A 2023-2037 időszak GFT-je módosításának egyeztetése megtörtént. A 2011. évi CCIX. törvény és az 58/2013. (II.27.) Korm. rendelet szerint a Magyar Energetikai és Közmű-szabályozási Hivatal (MEKH) jóváhagyását megadta. A magánberuházásban kiépülő víziközművek tulajdonba adásával kapcsolatos ügyek intézése folyamatos.

A **Kommunális és Környezetvédelmi Iroda** ellátja a parkfenntartással, a közutak, közterületek, a köztemetők, a csapadékvíz-elvezetés üzemeltetésével és fenntartásával, a helyi közösségi közlekedéssel, a köztisztasággal, a kéményseprő ipari közszolgáltatással, az e-közműegyeztetéssel, a nem közművel összegyűjtött háztartási szennyvíz begyűjtésével és ártalommentes elhelyezésével, zajvédelemmel, környezetvédelemmel, lakossági bejelentésekkel kapcsolatos feladatokat.

Fentiek alapján *2023. január 12. és 2023. február 7.* napja közti időszakban az ***iktatott ügyek száma 591 db***, amelyből

* parkfenntartás 11 db,
* közutak, közterületek üzemeltetése és fenntartása
* kezelői hozzájárulások (közművek elhelyezése, közterületek

bontása, útcsatlakozások kialakítása, rendezvények) 140 db,

* úthiba 32 db,
* behajtási engedély 26 db,
* telephely igazolások 4 db,
* köztemetők üzemeltetése és fenntartása 7 db,
* csapadékvíz-elvezetés 6 db,
* helyi közösségi közlekedés 23 db,
* a köztisztaság 25 db,
* kéményseprő ipari közszolgáltatás 2 db,
* az e-közműegyeztetéssel, a nem közművel összegyűjtött háztartási

szennyvíz begyűjtéséről és ártalommentes elhelyezése 2 db,

* közvilágítás 3 db,
* egyéb 19 db,

**összesen: 300 db.**

Hatósági eljárást folytat le a fakivágási, a közterület-használati, a jegyzői hatáskörbe tartozó vízgazdálkodási (az ásott és fúrt kutak létesítési, fennmaradási, üzemeltetési, megszűntetési eljárása), zajvédelmi és hulladékgazdálkodási ügyekben.

*2023. január 12. és 2023. február 7.* napja közti időszakban az iktatott hatósági ügyek szám **291 db**, amelyből

* fakivágás 31 db,
* közterület-használat 194 db,
* vízgazdálkodás 7 db,
* környezetvédelem (zajvédelem és egyéb) 38 db,
* hulladékgazdálkodás 21 db.

Állást foglal helyi természetvédelmi ügyekben, állást foglal és intézkedik a közúti közlekedéssel, fenntartással, üzemeltetéssel, fejlesztéssel, igazgatással, a csapadékvíz elvezetéssel kapcsolatos ügyekben.

Az önkormányzat kezelésében lévő zárt csatorna fedlapjainak, víznyelőrácsainak szintbeemelése, javítása, valamint a város területén lévő zárt csapadékcsatorna és víznyelő mosatása megrendelések alapján folyamatosan történik a város egész területére kiterjedően.

A Parkerdő területére kettő darab zárható hulladékgyűjtő konténer került kihelyezésre a kommunális hulladék gyűjtése céljából.

A „Vigyázzunk Együtt Szombathelyre” program keretén belül továbbra is lehetőség van az egyéni választókerületi képviselők számára önkéntes szemétszedési akciók megszervezésére. Igényeiket a képviselők folyamatosan jelzik az iroda felé. 22 civil szervezet csatlakozott már a programhoz, így több park és játszótér örökbefogadása van folyamatban. Az együttműködési megállapodások megkötése folyamatosan történik. A civil szervezetek a város közparkjaiban segítik a SZOMPARK munkáját.

Az idei évben is folyamatosan végzi az utcatakarításokat a SZOVA NZrt. és SZOMPARK Kft., a város különböző pontjain. A SZOVA NZrt. 2022. november 15-től a téli készenlétet elrendelte, a síkosságmentesítést és a hóeltakarítást elvégezte, amennyiben erre az időjárás miatt szükség volt.

A fenntartási feladatokat a költségvetés és kapacitás függvényében – az időjárás által is befolyásoltan - folyamatosan végzik a partnercégek (SZOVA NZRt., SZOMHULL NKft. Vasi Flóra Kft., Szkendó Kft.)

A Szombathelyi Parkfenntartási Kft. a parkfenntartási feladatokat, mint parkok takarítását, balesetveszélyes fák kivágását, lombhúzást folyamatosan végzi. A parkfenntartás keretében 213 db fa telepítése történt meg.

Megkezdődtek Szombathely város fáinak metszési munkálatai. A 11-es Huszár úti lakótelepi sétány, illetve a Kéthly Anna sétány kavicsozása elkészült. Folyamatban van a Wagner András sétány kavicsozása is.

A 11-es Huszár úti lakótelepen lévő kutyafuttatón kutyatrenírozó eszközök kihelyezését tervezik megvalósítani 2023. év tavaszán.

Szombathely Megyei Jogú Város Települési Környezetvédelmi Programja elfogadásra került a Közgyűlés által.

A redmine rendszeren keresztül, a „Szépítsük Együtt Szombathelyt” menüpontból, az [info@szombathely.hu](mailto:info@szombathely.hu), a [katyu@szombathely.hu](mailto:katyu@szombathely.hu), a [koztisztasag@szombathely.hu](mailto:koztisztasag@szombathely.hu) e-mail címeken beérkezett lakossági és képviselői bejelentések intézése, az elvégzendő munkák partnercégektől történő megrendelése folyamatosan történik.

A kötelező útfenntartási feladatokon belül az egész város területén az útburkolati hibák javítását a SZOVA NZrt. folyamatosan végzi. A város több pontján teljes járdaszakaszok felújítása valósult meg.

A Közterület-felügyelettel szoros az együttműködés mind az illegális hulladéklerakások felszámolása, mind pedig a szabálytalan parkolások visszaszorítása és a biztonságos közlekedés érdekében.

A forgalmi rend változással kapcsolatos javaslatok felülvizsgálata, előterjesztések készítése az érintett bizottságra folyamatosan történik.

Az **Informatikai Iroda** az előző Közgyűlés óta eltelt időszakban napi szinten felügyelte és karbantartotta a hivatali munkához szükséges számítógépeket és egyéb informatikai, infokommunikációs eszközöket, valamint a helyi hálózatot. Ellátta az üzemeltetési, valamint az elektronikus ügyintézéssel kapcsolatos feladatokat. Az ügyintézők részére rendszeres informatikai támogatást biztosított a napi feladatok során. Gondoskodott a hivatali kapuval kapcsolatos adminisztrációs feladatok végrehajtásáról. Elvégezte a szükséges adatarchiválásokat, továbbá az adatmentéseket. Közreműködött az önkormányzati rendeletek elektronikus közzétételében. Az egyes osztály-, illetve irodaszintű szervezeti egységekkel együttműködve ellátta a város honlapjának működtetését, a szükséges frissítések átvezetését, illetve a közérdekű adatok elektronikus közzétételét. Felügyelte a folyamatban lévő fejlesztéseket és elvégezte a szükséges teszteléseket.

A **Belső Ellenőrzési Iroda** tevékenységéről az alábbi tájékoztatást adta az iroda vezetője:

Az iroda tevékenységének keretét adó 2023. évi belső ellenőrzési, illetve a Szombathely Megyei Jogú Város Önkormányzata által alapított és fenntartott intézményekre vonatkozó felügyeleti ellenőrzési tervet Szombathely Megyei Jogú Város Közgyűlése 2022. decemberi ülésén fogadta el. A beszámolási időszakban a jóváhagyott tervnek megfelelően bonyolította le az iroda az ellenőrzéseket.

2023. február közepén befejeződött a Szombathelyi Egészségügyi és Kulturális Intézmények Gazdasági Ellátó Szervezeténél a 2018-2021. gazdasági évekre vonatkozó költségvetési gazdálkodás szabályszerűségének vizsgálata. A vizsgálat tapasztalatairól az iroda a vonatkozó jogszabályban foglaltaknak megfelelően éves ellenőrzési jelentésben számol be a Tisztelt Közgyűlésnek a tárgyévet követően, legkésőbb a zárszámadási rendelet elfogadásáig.

A beszámolási időszakban új vizsgálatot indított el az iroda a Berzsenyi Dániel Megyei Hatókörű Városi Könyvtárnál, az intézmény gazdálkodásának átfogó vizsgálatára kerül sor az alábbi szempontok szerint:

* a gazdálkodás szervezettsége, célszerűsége;
* az intézmény pénzügyi gazdálkodása;
* számviteli előírások érvényesülése;
* az intézményi vagyon változásának értékelése;
* a leltározás és a selejtezés ellenőrzése;
* gépjárművek üzemeltetésének ellenőrzése;
* a belső kontrollrendszer kialakítása és működtetése.

A vizsgálat várhatóan március végén fejeződik be.

A **Gondnoksági Iroda** vezetője az alábbi tájékoztatást adta az iroda tevékenységéről:

Az elmúlt Közgyűlés óta a Polgármesteri Hivatal technikai működtetése mellett az alábbi főbb feladatokat végezte el az iroda:

* A Hivatal energiaellátását is biztosító gáz tárgyévi beszerzésére kiírt pályázat nyertesével az MVM Next Zrt.-vel megkötésre került a szolgáltatási szerződés.
* A fan-coil rendszer szokásos éves karbantartása mellett az épület hőközpontjában - szintén pályázati kiírást követően - megvalósult a keverőszelepek és mozgatómotorok cseréje.
* A Hatósági Osztály Közterület–felügyelet Ady tér 40. sz. alatti épületében lévő irodák és kiszolgálóhelyiségek, valamint az Ebrendészeti telep Hajnóczy u. 1. sz. alatti irodája rendszeres takarítására pályázati kiírást követően megtörtént a szerződéskötés a PROVI TRADE Kft.-vel.
* A tűz- és munkavédelmi feladatok jogszabályok szerinti ellátására pályázatot írt ki a Polgármesteri Hivatal, amelynek eredményeként megkötésre került a szerződés a FYREX Kft.-vel.
* Az országos kiterjedésű lakossági LED program helyi koordinálásában a Gondnoksági Iroda jelentős szerepet vállal, közvetlenül bonyolítja az izzók átvételét, leszállítását és azok kiosztásában is tekintélyes munkát lát el.
* A hivatali és önkormányzati, illetőleg önkormányzati intézmények tulajdonában lévő eszközök tárolására a pályázati kiírást követően megkötésre került a szerződés a nyertes vállalkozóval.
* Az energiafogyasztás kontrollja érdekében folyamatosan, heti szinten méri az elhasznált energiákat, amelyeket táblázatban vezet. Elmondható, hogy a dolgozók tudatos hozzáállásának is köszönhetően az elmúlt egy esztendő energiafelhasználásához viszonyítva jelentős megtakarítás jelentkezett.
* Az elmúlt évi adventi vásár költségei teljes egészében kifizetésre kerültek 2023. január végén.
* A 2023. évi hivatali költségvetés előkészítésében is részt vesz az iroda.

Kérem a Tisztelt Közgyűlést tájékoztatóm elfogadására.

**Szombathely, 2023. február „ ”**

**/: Dr. Károlyi Ákos :/**

**HATÁROZATI JAVASLAT**

**….…/2023. (II. 23.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:**  Dr. Károlyi Ákos jegyző

**Határidő:** azonnal